《秋夕旅怀》
清代·林澍蕃

秋声渡江来，秋风满江水。吹我浩荡心，一夕走千里。

千里共清秋，片心和月流。今宵水上月，照到乡园幽。

乡园在何处，引入愁中路。落叶下纷纷，浮云拂高树。

仰视浮云归，满空星斗稀。不知乌鹊意，日夕向南飞。

作者简介：林澍蕃，字于宣，号香海，侯官人。乾隆辛卯进士，改庶吉士，授编修。有《南陔集》。